laion/Wikipedia-Exotic huggingface dataset:
המרכז ללימודי מוגבלות

המרכז ללימודי מוגבלות הוא מרכז הפועל למען קידום הידע, המחקר וההוראה בתחום לימודי המוגבלות, ברוח התפיסה החברתית-ביקורתית למוגבלות. המרכז פועל בתוך בית הספר לעבודה סוציאלית ולרווחה חברתית באוניברסיטה העברית. המרכז הוקם בשנת 2017 כשותפות בין בית הספר לעבודה סוציאלית ולרווחה חברתית באוניברסיטה העברית ולארגון "ישראל מעבר למגבלות" (המהווה שותפות בין הג'וינט, ממשלת ישראל וקרן משפחת רודרמן). בשנת 2020 ג'וינט ישראל החליפו את ארגון ישראל מעבר למוגבלויות בשותפות. מייסדת המרכז ומי שניהלה אותו בשלוש השנים הראשונות היא פרופסור שירלי ורנר, ואילו בשנת 2019 מונה ד"ר רוני הולר לעמוד בראש המרכז. ערך מורחב – לימודי מוגבלות המרכז מתמקד בלימודי מוגבלות (disability studies); שדה מחקר בינתחומי ביקורתי מתפתח המזהה במוגבלות תופעה חברתית-תרבותית פוליטית. המרכז מקדם את תחום המחקר בשדה לימודי המוגבלות בכמה מישורים. ראשית, במסגרת המרכז פועלת קבוצת תלמידי/ות מחקר ללימודי ביקורת מוגבלות. הקבוצה פועלת מאז שנת 2018, והייתה חלק מתוכנית "לימוד בחברותא" של האוניברסיטה העברית. שנית, בכל שנה מעודד המרכז מחקר בתחום לימודי המוגבלות על ידי נתינת מלגות ומענקי מחקר. במהלך השנים ניתנו מלגות ומענקים למחקרים פורצי דרך בשדה תוך הקפדה על גיוון בין הדיספלינות. המרכז מקיים פעילויות הכשרה רבות ומגוונות במתכונת של מפגשים קבועים ושל מפגשים ייחודיים בהשתתפות מרצים וחוקרים מישראל וממדינות נוספות. המפגשים עוסקים בסוגיות שונות בתחום המוגבלות תוך מתן דגש לפרספקטיבה החברתית (לדוגמה סוגיות של רווחה וזכויות, משפט, חינוך, אקטיביזם ועוד). הדוברים מגיעים מדיספלינות שונות אך ליבת עיסוקם היא מחקר או פרקטיקה בתחום המוגבלויות. כל שנה עורך המרכז ללימודי מוגבלות גם מספר ימי עיון וכנסים, חלקם בשיתוף עם ארגונים ומרכזים נוספים, וכן את הכנס הבינלאומי השנתי, אשר החל מה-2020 נקרא על שם מילי בלום. בשנת 2018 הוקם פורום השולחן העגול להוראת לימודי המוגבלות כשותפות של המרכז ללימודי מוגבלות, פורום חיפה ללימודי מוגבלות והקריה האקדמית אונו. מפגשי השולחן העגול מיועדים למרצות ומרצים אשר מלמדים את לימודי המוגבלות באופן סדיר וקבוע או באופן מזדמן. במסגרת השולחן העגול מתקיימים דיונים בסוגיות מרכזיות להוראת לימודי המוגבלות והעמקה בדילמות שונות הקשורות לפרקטיקה הפדגוגית של לימודי המוגבלות. המרכז ללימודי מוגבלות פועל בשיתוף חוקרים ואנשי מקצוע בכירים בתחום מרחבי העולם. כחלק משיתופי הפעולה מארח המרכז מרצות ומרצים בכירים מרחבי העולם בכנסים וימי עיון שהוא עורך. המודל החברתי המודל הרפואי אתר המרכז, באתר האוניברסיטה העברית המרכז ללימודי מוגבלות בפייסבוק ערוץ היוטיוב של המרכז גלי וינרב, ‏"הייתי רוצה שעובדים סוציאליים יפעלו לשינוי מדיניות וחקיקה", באתר גלובס, 9 באוגוסט 2019 צפי סער, האם נכות היא בעצם מגדר, באתר הארץ, 12 ביוני 2012 מור, ש., זיו, נ., קנטר, א., איכנגרין, א. ומזרחי, נ. (עורכים) (2016). לימודי מוגבלות:מקראה: תל אביב:הוצאת מכון ון ליר והוצאות הקיבוץ המאוחד
לוק מאבלי

תומאס לוק מאבלי (באנגלית: Thomas Luke Mably; נולד ב-1 במרץ 1976) הוא שחקן קולנוע וטלוויזיה אנגלי. מאבלי נולד בלונדון, אנגליה. הוא למד בבית הספר לדרמה בברמינגהאם. מאבלי גילם את ווייט במותחן "הבחינה" בבימוי סטיוארט הזלדין. היה לו תפקיד ראשי בסדרת הטלוויזיה הדרמה העל טבעית "השערים" בשנת 2010. הוא גם שיחק בתפקיד ראשי בסרט יצאת נסיך בשנת 2004. בשנת 2011 גילם מאבלי את הנוירוכירורג האלכוהוליסט ד"ר סיימון היל בדרמה הקנדית-בריטית, "בית החולים קרבי". בשנת 2015 הוא שיחק בתפקיד ראשי בסרט האימה הבריטי "סופר הצללים", שיצא לאקרנים בשנת 2016. אתר האינטרנט הרשמי של לוק מאבלי לוק מאבלי, במסד הנתונים הקולנועיים IMDb (באנגלית) לוק מאבלי, באתר AllMovie (באנגלית) לוק מאבלי, במסד הנתונים הקולנועיים KinoPoisk (ברוסית) "Birmingham Live - Birmingham news, features, information and sport". Official Quad One-Sheet: Exam "ABC Announces 2010 Summer Schedule" (הודעה לעיתונות). ABC Television Network. 7 באפריל 2010. אורכב מ-המקור ב-5 באפריל 2012. נבדק ב-26 באפריל 2010. {{cite press release}}: (עזרה) Nicole Villeneuve, 12 Royal Romance Movies to Watch Before Prince Harry and Meghan Markle’s Wedding, Brit + Co, ‏1 באפריל 2018 Vlessing, Etan (14 במרץ 2011). "Elias Koteas And Luke Mably in 'The Hot Zone'". hollywoodreporter.com. נבדק ב-9 ביולי 2017. {{cite web}}: (עזרה) Cooke-Black, Saul (28 באוקטובר 2015). "New film starring Luke Mably and Andrea Deck being shot near Painswick". stroudnewsandjournal. נבדק ב-9 ביולי 2017. {{cite news}}: (עזרה)
SpaceX Crew-1

SpaceX Crew-1 (ידועה גם בשם USCV-1) היא המשימה המבצעית הראשונה של החללית דרגון 2 כחלק מהתוכנית המאוישת המסחרית של נאס"א. חללית דרגון C208 רזיליאנס שוגרה ב-16 בנובמבר 2020 על גבי משגר הפאלקון 9 מכן השיגור 39A שבמרכז החלל קנדי. בצוות המשימה היו שלושה אסטרונאוטים אמריקאים בשירות נאס"א; מייקל הופקינס, ויקטור גלובר ושאנון ווקר, יחד עם היפני סואיצ'י נוגוצ'י בשירות הסוכנות היפנית לחקר החלל. משימה זו היא המשימה המאוישת השנייה של חללית הדרגון לאחר טיסת הניסוי SpaceX Demo-2. SpaceX Crew-1 היא המשימה המבצעית הראשונה במסגרת התוכנית המאוישת המסחרית של נאס"א. משימה זו, שכונתה במקור "USCV-1" על ידי נאס"א בשנת 2012, נדחתה מספר פעמים לאחר שמועד שיגורה המקורי תוכנן לנובמבר 2016. בתום 167 ימי משימה, חללית הדרגון חזרה לכדור הארץ ב-2 במאי 2021 בצניחה למימי האוקיינוס האטלנטי ונעשה בה שימוש חוזר במשימת Inspiration4. בנובמבר 2012 הכריזה נאס"א כי המשימה המבצעית הראשונה בתוכנית המאוישת המסחרית תשוגר בנובמבר 2016 וכי שמה הרשמי הוא "USCV-1" או United States Crew Vehicle, mission 1 (אנגלית: רכב מאויש של ארצות הברית, משימה 1). באפריל 2013 הוכרז כי השיגור יידחה בשנה לנובמבר 2017. לאחר מכן השיגור נדחה ל-2019 ו-2020 עקב ההמתנה לטיסת הניסוי המאוישת של הדרגון 2 (טיסת SpaceX Demo-2). לאחר טיסת הניסוי המאוישת ששוגרה בהצלחה במאי 2020, נקבע כי המשימה המבצעית הראשונה תשוגר בספטמבר 2020, אך לאחר עיכובים נוספים הקשורים ללוחות הזמנים וחילופי הצוותים בתחנת החלל הבין-לאומית וטיסות המטען והאספקה אל התחנה, הוחלט כי המשימה תשוגר ב-16 בנובמבר 2020. ב-29 בספטמבר 2020 הכריז מפקד המשימה מייקל הופקינס במסיבת עיתונאים כי קפסולת הדרגון 2 שתישא את צוות המשימה תיקרא Resilience (אנגלית: חוסן). השיגור הועבר בשידור חי באינטרנט וברשתות הטלוויזיה ועקב מגפת הקורונה, הוחלט כי מספר מצומצם של מבקרים יורשו להיכנס אל מרכז החלל קנדי על מנת לצפות בשיגור. ב-16 בנובמבר 2020, חללית קרו דרגון רזיליאנס ובה ארבעת חברי צוות שוגרו בעזרת משגר פאלקון 9 מכן השיגור 39A שבמרכז החלל קנדי. במהלך ספירה לאחר התגלתה בעיה קטנה תוקנה ולא השפיעה על לוח זמנים. השלב הראשון של משגר הפאלקון 9 (מספר סידורי B1061.1) נחת בחזרה על פלטפורמה צפה באוקיינוס האטלנטי. 27 שעות לאחר השיגור, עגנה החללית למודול הרמוני שבתחנת החלל הבינלאומית. צוות החללית הצטרף למשלחת מס' 64 בפיקוד של סרגיי ריז'יקוב. לאחר סיום עבודת המשלחת הם היו חלק של משלחת מס' 65 ושנון ווקר היה מפקד המשלחת. החללית הביאה לתחנת החלל כ-226 ק"ג ציוד לניסויים שונים. ב-5 באפריל מיקום עגינה שונה כדי לאפשר עגינה חללית נוספת לתחנת החלל. ניתוק וחיבור מחדש בוצע בעזרת מדחפי החללית. ב-2 במאי 2021, בתום 167 ימי משימה, חללית "דרגון C208 רזיליאנס" חזרה בשלום לכדור הארץ בצניחה אל מימי האוקיינוס האטלנטי וחולצה על ידי אוניית אספקה לאסדות. מדיה וקבצים בנושא SpaceX Crew-1 בוויקישיתוף התוכנית המאוישת המסחרית, באתר הרשמי של נאס"א תיאור משימה באתר נאס"א תיאור המשימה ג'קי ווטלס,‏ "SpaceX launch: Four astronauts take off aboard Crew Dragon bound for ISS", ‏ 16 בנובמבר 2020, CNN כריס ברגין,‏ "USCV-1: NASA planners slip first ISS commercial crew mission to late 2017", ‏ 5 באפריל 2013, NASASpaceFlight.com הנאקה וייטרינג,‏ "NASA urges COVID caution for spectators of SpaceX Crew-1 astronaut launch", ‏ 13 בנובמבר 2020, Space.com
כיתה

האם התכוונתם ל... כיתה (חדר) – חדר המשמש לצורכי הוראה כיתה (בית ספר) – מסגרת לימודית. כיתה קטנה – כיתה אשר שייכת לחינוך המיוחד, אך נמצאת בתוך בית ספר רגיל כיתה (צבא) – מסגרת צבאית קטנה. כיתה (התארגנות) – סקטה. תת-קבוצה דתית, פילוסופית או פוליטית "טהרנית" המתבדלת באופן קיצוני מהקבוצה הגדולה שאליה היא משתייכת. קיטה
באי הקסום

באי הקסום (באנגלית: Rimba's Island) היא סדרת טלוויזיה לילדים בת 52 פרקים ששודרה ברשת הטלוויזיה האמריקאית Fox Kids ברצועה "The Fox Cubhouse" בין 1994 ל-1996. הסדרה שודרה בטלוויזיה החינוכית הישראלית ב-1997. עלילת הסדרה מתמקדת באי אשר גרות בו חבורה של חיות צבעוניות. את שיר הפתיחה של הסדרה ביצעה סי היימן. "באי הקסום", במסד הנתונים הקולנועיים IMDb (באנגלית) באי הקסום, במיזם "אישים" לתיעוד היצירה הישראלית בסוגריים שמות הדמויות המקוריים ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מנהל הביטוח הלאומי (ארצות הברית)

מנהל הביטוח הלאומי (באנגלית: Social Security Administration, בראשי תיבות: SSA) היא רשות פדרלית אמריקאית שהוקמה על ידי נשיא ארצות הברית פרנקלין רוזוולט במהלך הניו דיל, בשנת 1935 מכוח חוק הביטוח הלאומי. משימת המינהל הייתה לנהל את תוכנית הביטוח הלאומי - המורכבת מפנסיות, קצבאות נכות וקצבאות שאירים. כדי לזכות ברוב ההטבות הללו, עובדים אמריקאים משלמים מיסים לביטוח לאומי על הרווחים שלהם. מטה המנהל ממוקם בוודלון, בולטימור, מרילנד, הוא מונה 10 משרדים אזוריים, 8 מרכזי עיבוד, כ-1,300 משרדי שטח ו-37 מרכזי שירות; נכון לשנת 2018, המנהל העסיק בסך הכל כ-60,000 עובדים. מספר ביטוח לאומי המוסד לביטוח לאומי הקרן לביטוח סוציאלי ופנסיוני של רוסיה, המקבילה הרוסית מדיה וקבצים בנושא מנהל הביטוח הלאומי בוויקישיתוף אתר האינטרנט הרשמי של מנהל הביטוח הלאומי (באנגלית) אתר האינטרנט הרשמי של מנהל הביטוח הלאומי (בספרדית) כתבי מנהל הביטוח הלאומי בפרויקט גוטנברג (באנגלית) מנהל הביטוח הלאומי, ברשת החברתית פייסבוק מנהל הביטוח הלאומי, ברשת החברתית אקס (טוויטר) מנהל הביטוח הלאומי, ברשת החברתית אינסטגרם מנהל הביטוח הלאומי, ברשת החברתית LinkedIn מנהל הביטוח הלאומי, סרטונים בערוץ היוטיוב מנהל הביטוח הלאומי, הבלוג הרשמי "Social Security Act (1935)". ourdocuments.gov (באנגלית). Our Documents: 100 Milestone Documents from the National Archives. 2020. נבדק ב-2020-06-19.
עולמם הסודי של הצעצועים

עולמם הסודי של הצעצועים (באנגלית: Secret Life of Toys) היא סדרת טלוויזיה אמריקאית לילדים בהשתתפות בובות. הסדרה היא מבית היוצר של חברת ג'ים הנסון, והיא שודרה ברשת BBC בבריטניה ובערוץ דיסני בארצות הברית בשנת 1994. הסדרה שודרה בישראל בערוץ הילדים בשנת 1996. הסדרה מבוססת על סרט הטלוויזיה לחג המולד "צעצוע חג המולד" משנת 1986 מחברת ג'ים הנסון. הסדרה מספרת על עלילותיהם של רוגבי הנמר וחבריו הצעצועים בחדר המשחקים, בכל פעם שהילדים פני וסיימון יוצאים לאן שהוא הם מתעוררים לחיים וחווים הרפתקאות משלהם. רוגבי הנמר (דייב גולז / אלי לולאי) - נמר צעצוע שובב רייסין (לואיז גולד / טלי גוטפריד) - בובת ילדה בלתזאר (ג'רי נלסון / יואב בר לב) - דוב צעצוע זקן וחכם מיו (נייג'ל פלאסקיט / דבי בסרגליק) - עכברון צעצוע וחבר טוב של רוגבי, מיו שייך לחתול המשפחה. דיטס (דייב גולז / חנוך רעים) - ליצן צעצוע אשר נוהג לעשות תעלולים הורטנז (לואיז גולד / דבי בסרגליק) - סוסת נדנדה דאגנית "עולמם הסודי של הצעצועים", במסד הנתונים הקולנועיים IMDb (באנגלית) "עולמם הסודי של הצעצועים", במסד הנתונים הקולנועיים KinoPoisk (ברוסית) עולמם הסודי של הצעצועים, במיזם "אישים" לתיעוד היצירה הישראלית
סם גיטינס

סם גיטינס (באנגלית: Sam Gittins; נולד ב-20 במרץ 1993) הוא שחקן אנגלי. גיטינס נולד ב-20 במרץ 1993 בעיירה לוטון, בדפורדשייר, אנגליה וגדל בדרום לונדון. הוא בוגר בית הספר לאמנויות בריט (אנ') בלונדון. הוא משחק באופן מקצועי מגיל שמונה עשרה. סם זכה לשלל שבחים על משחקו בתחום הטלוויזיה והקולנוע. כולל פרס "השחקן הטוב ביותר" בפסטיבל הסרטים הבינלאומי בסאות'המפטון. סם גיטינס, ברשת החברתית אקס (טוויטר) סם גיטינס, במסד הנתונים הקולנועיים IMDb (באנגלית) Break's (2020) Star Sam Gittins- GHQ Exclusive Interview - GHQ, GHQ, ‏ביולי 2020
ארתור נכט-סמבורסקי

פרופ' ארתור סטפן "ארטק" נכט-סמבורסקי (בפולנית: Artur Stefan "Artek" Nacht-Samborski; ‏26 במאי 1898 – 9 באוקטובר 1974), היה צייר ומרצה אקדמאי יהודי-פולני. ארתור נכט נולד בקרקוב, בנם של יואל ושרה נכט לבית ויינדלינג. בין השנים 1917–1924 למד באקדמיה לאמנויות בקרקוב, ב-1924 עזב מפולין לפריז כחלק מקבוצת "הקפיסטים", קבוצת ציירים פוסט-אימפרסיוניסטים פולנים בה היה היהודי היחיד. בשנת 1939, זמן קצר לפני מלחמת העולם השנייה, הקפיסטים חזרו לפולין. נכט התגורר בוורשה בזהות בדויה של נוצרי בשם "סטפן סמבורסקי", תחת זהות בדויה זו הציל ועזר לבני משפחתו בשואה. לאחר המלחמה נכט שילב את השם "סטפן סמבורסקי" שהציל את חייו לתוך שמו האמיתי, הוא שימש כפרופסור ומרצה בבית הספר הגבוה לאמנויות בגדנסק בין השנים 1946–1949, שם עמד בראש הפקולטה לציור ואדריכלות. ב-1949 עבר ללמד כמרצה באקדמיה לאמנויות יפות בוורשה, שם לימד עד פרישתו בשנת 1968. נכט נפטר ב-9 באוקטובר 1974 בוורשה. דודנו היה המשפטן הישראלי משה נכט. מדיה וקבצים בנושא ארתור נכט-סמבורסקי בוויקישיתוף
DCSA

DCSA היא הסוכנות לביטחון וסיכול ריגול (באנגלית: Defense Counterintelligence and Security Agency) המהווה סוכנות ביטחון ממשלתית פדרלית של משרד ההגנה של ארצות הברית (DoD). בתחומי האחריות של הסוכנות, מוטלים עליה משימות ביצוע חקירות אבטחה של אנשי כוח אדם, פיקוח על ביטחון תעשייתי, ביצוע הכשרה והעסקת נציגים לביטחון תעשייתי, חוקרי רקע ואנשי מקצוע בתחום אבטחת מערכות המידע הם סוכנים מיוחדים בעלי תעודה. מנהל ה־DCSA מדווח לתת מזכיר ההגנה למודיעין. הסוכנות מספקת חקירות רקע על מועסקים של הצבא האמריקני, סוכנויות מחלקת ההגנה, 33 סוכנויות פדרליות אחרות וכ־13,500 חברות קבלן ביטחוניות. מקבילה לממונה על הביטחון במערכת הביטחון בישראל ולמינהל השמיני של המטה הכללי הרוסי. הסוכנות נודעה במקור בשם שירות החקירות של מחלקת ההגנה (Defense Investigative Service, DIS), שהוקם בשנת 1972. בשנת 1999 שינתה הסוכנות את שמה לשירות הביטחון של מחלקת ההגנה (DSS, Defense Security Service). ביולי 2019 היא אורגנה מחדש כ-DCSA, בשילוב עם העברת האחריות לביצוע חקירות רקע מהלשכה הלאומית לחקירות רקע שפעלה בעבר. בשנת הכספים 2016 הוסמכו 800 עובדים אזרחיים. מתוכם כ-400 היו אנשי שטח האחראים ישירות לפיקוח ביטחוני על כ-13,000 עובדי קבלן ביטחוניים. מדיה וקבצים בנושא DCSA בוויקישיתוף אתר האינטרנט הרשמי של DCSA "About DSS – History". אורכב מ-המקור ב-25 ביוני 2012. נבדק ב-2012-06-21. {{cite web}}: (עזרה) "History". www.dss.mil. נבדק ב-2019-08-31. "New agency name, acting director". Defense Counterintelligence and Security Agency (באנגלית אמריקאית). נבדק ב-2019-08-31. "Transferring Responsibility for Background Investigations to the Department of Defense". Federal Register. 2019-04-29. נבדק ב-2019-08-31. "DSS Fact Sheet". נבדק ב-2007-12-08.
אפולודורוס איש אכרנאי

אפולודורוס (ביוונית: Ἀπολλόδωρος;‏ 394 – אחרי 343 לפנה"ס) איש אכרנאי (אנ') באטיקה, היה פוליטיקאי אתונאי הידוע מכמה נאומים פליליים עתיקים שנשמרו כחלק מקובץ כתביו של דמוסתנס (אנ'). הוא היה בנו של פסיון (אנ'), בנקאי עשיר שקיבל אזרחות אתונאית כהוקרה על המתנות שהעניק לעיר. אפולודורוס נולד כשאביו עדיין לא היה אזרח אתונה. אמו נקראה ארכיפה. בזמן כלשהו בין הולדתו של אפולודורוס לשנת 376 לפנה"ס, פסיון נעשה אזרח אתונאי, יחד עם בניו. בשנת 370 לפנה"ס, כשאפולודורוס היה בן 24, אביו מת, והשאיר חלק מרכושו בידיו של מנהל הבנק שלו, פורמיון. בעקבות מותו של פסיון, ארכיפה התחתנה עם פורמיון, לא–יווני שהיה עבדו לשעבר של פסיון. בשל העושר שירש מפסיון, אפולודורוס היה אחראי למספר ליטורגיות – התחייבות למימון הוצאות ציבוריות שעשה בתפקידי הטרייררכיה (אנ'). הוא היה פעמיים טרייררכוס (אנ') (מופקד על תלת-חתרית), פעם אחת לפני מות אביו ופעם נוספת בשנת 368, ושלוש פעמים נוספות סינטרייררכוס (אחראי שותף). הוא היה גם כורגוס (אנ') (פטרון של תיאטרון) בשנת 352/1, וזכה בפרס בדיוניסיה. עד שנת 365 לפנה"ס אפולודורוס היה נשוי. היו לו שתי בנות, שנולדו בסביבות השנים 365 ו-363 לפנה"ס. בשנת 360 לפנה"ס מתה אמו, שהותירה את פורמיון כאפוטרופוס של אחיו של אפולודורוס, פאסיקלס. מבחינה פוליטית, אפולודורוס קשר עצמו עם דמוסתנס והשקפותיו האנטי–מקדוניות, כשהציע בשנת 349/348 לפנה"ס את השימוש בתקציב התאוריקה (אנ') (שנועד עבור פסטיבלים, קורבנות ובידור עממי) למטרות צבאיות. הצעה זו, על אף שהועברה על ידי האספה, נמצאה בלתי חוקית, ואפולודורוס נקנס בכיכר אחת. בשנת 350 לפנה"ס תבע אפולודורוס את פורמיון. דמוסתנס כתב נאום להגנה, ששרד בשם "בעד פורמיון" (אנ'). מאוחר יותר נפוצה שמועה כי דמוסתנס הדליף את נאום ההגנה לאפולודורוס לפני המשפט. אפולודורוס היה מעורב בתביעות משפטיות רבות, ושבעה נאומים שנכתבו עבורו במקרים אלה נשמרו כחלק מהקורפוס הדמוסתני. עם זאת, שישה מנאומים אלה מיוחסים בדרך כלל לפסאדו-דמוסתנס (אנ'), המזוהה לעיתים כאפולודורוס עצמו. נאומו האחרון שנשמר של אפולודורוס (נאום 59) הוא "נגד נאיירה" (אנ') (הטאירה שהואשמה בנישואין שלא כדין לאזרח אתונאי), המתוארך לבין השנים 343 ו-340 לפנה"ס, ולאחריו איננו יודעים דבר על חייו, אם כי הדעה הרווחת היא שיש לייחס נאום זה לפסאודו-דמוסתנס. אפולודורוס נגד נאיירה, תרגמה מיוונית דבורה גילולה, הוסיף מבוא והערות דוד אשרי, הוצאת מוסד ביאליק, 1987 ההגייה ביוונית: אפּוֹלוֹדורוֹֹס במלעיל דמלעיל (ההטעמה בהברה השלישית מהסוף); אכרנאי במלרע (ההטעמה בהברה האחרונה). נאום 36: בעד פורמיון, 22 (באנגלית) John Kenyon Davies, Athenian Propertied Families, 600–300 B.C. (1971), pp. 440–442 John Kenyon Davies, Athenian Propertied Families, 600–300 B.C. (1971), p. 442 John Kenyon Davies, Athenian Propertied Families, 600–300 B.C. (1971), p. 437 נאום 36: "בעד פורמיון". אין זה אותו פורמיון שנתבע על ידי כריסיפוס בנאום 34: "נגד פורמיון". אייסכינס (אנ')‏, הנאום על המשלחת, 2, 165; פלוטרכוס, חיי דמוסתנס, פרק 15, סעיפים 1–2. נאום 59: אפולודורוס נגד נאיירה (באנגלית)
מינהל הכבאות של ארצות הברית

מינהל הכבאות של ארצות הברית (באנגלית: The United States Fire Administration, בראשי תיבות: USFA) הוא מחלקה של הסוכנות הפדרלית לניהול חירום, אשר בתורה מנוהלת על ידי המחלקה לביטחון המולדת הממוקמת במחוז פרידריך בשטח גלילי במרילנד, ליד אמיטסבורג. ב-1 בנובמבר 1974, הקים הנשיא ג'רלד פורד את המינהל למניעת אש של FEMA, המכונה כיום מינהל הכבאות של ארצות הברית, על ידי חתימה על החוק הפדרלי למניעת אש ובקרה משנת 1974. החוק נוצר בתגובה לדו"ח הוועדה הלאומית למניעת אש ובקרת אש משנת 1973, "אמריקה בוערת" שהצביע על מחדלים בתפקוד הרשויות במניעת שרפות. מחברי הדו"ח העריכו ששריפות גרמו ל־12,000 הרוגים ו-300,000 פציעות קשות מדי שנה בארצות הברית, בשילוב עם אובדן רכוש שנתי בשווי 11.4 מיליארד דולר. בין 90 מהמלצותיו, הציע הדו"ח להקים סוכנות פדרלית שתסייע להילחם בבעיה הגוברת של שריפות קטלניות המתרחשות ברחבי המדינה. ב-11 באפריל 1975 הודיע הנשיא ג'רלד פורד על מינויו של מרשל הכבאות של מדינת אוהיו, דייוויד א לוץ', לתפקיד החדש של סגן מנהל המינהל FEMA והמנהל הלאומי למניעת אש ובקרה. ב-24 ביולי 1975, מינה הנשיא ג'רלד פורד את הווארד ד. טיפטון, שכיהן כמנכ"ל הוועדה הלאומית למניעת ובקרת אש, לעמוד בראש הסוכנות החדשה כמנהל. כבאות והצלה לישראל שירות כיבוי האש הממלכתי (רוסיה) מדיה וקבצים בנושא מינהל הכבאות של ארצות הברית בוויקישיתוף אתר האינטרנט הרשמי של מינהל הכבאות של ארצות הברית מינהל הכבאות של ארצות הברית, ברשת החברתית פייסבוק מינהל הכבאות של ארצות הברית, ברשת החברתית אקס (טוויטר) Kruger, Lennard G. (2 באוגוסט 2018). United States Fire Administration: An Overview. Washington, DC: Congressional Research Service. נבדק ב-18 בנובמבר 2018. {{cite book}}: (עזרה) Ford, Gerald. "Public Law 93-498, Federal Fire Prevention and Control Act of 1974" (PDF). National Institutes of Health. U.S Government Printing Office. נבדק ב-25 ביוני 2016. {{cite web}}: (עזרה) "NATIONAL FIRE PREVENTION AND CONTROL ADMINISTRATION". Omeka.net. אורכב מ-המקור ב-2019-06-07. נבדק ב-25 ביוני 2016. {{cite web}}: (עזרה) United States (1973). America Burning. U.S. Government Printing Office. נבדק ב-25 ביוני 2016. {{cite book}}: (עזרה) Warren, Gerald. "White House Press Release April 11, 1975" (PDF). Gerald Ford Library Museum. U.S. Government Printing Office. נבדק ב-25 ביוני 2016. {{cite web}}: (עזרה) Warren, Gerald. "White House Press Release July 25, 1975" (PDF). Gerald Ford Museum Library. נבדק ב-25 ביוני 2016. {{cite web}}: (עזרה) Collins, Emily. "OKC Fire Chief Keith Bryant sworn in as U.S. Fire Administrator". KOKH (באנגלית אמריקאית). נבדק ב-2017-08-07.
המועצה המייעצת למגפת הקורונה

המועצה המייעצת למגפת הקורונה (באנגלית: COVID-19 Advisory Board) היא גוף ייעוץ נשיאותי שהוכרז בנובמבר 2020 על ידי נשיא ארצות הברית הנבחר ג'ו ביידן בתקופת תהליך העברת הסמכויות לקראת השבעתו לנשיאות. לפני שמינה את אנשי צוותו בבית הלבן או ערך מינויים בקבינט, הודיע ביידן כי ימנה כוח משימה לטיפול במגפת הקורונה, בראשותם של המנתח לשעבר ויווק מרת'י, נציב מנהל המזון והתרופות לשעבר דייוויד קסלר והפרופסור האפידמיולוגית מאוניברסיטת ייל, פרופסור מרסלה נונז-סמית'. בנובמבר 2020 הוא הודיע על שמותיהם של 13 מומחים בתחום הבריאות שישמשו במועצה המייעצת של מגפת הקורונה. ביידן התחייב לתגובה ממשלתית פדרלית גדולה יותר למגפה מאשר דונלד טראמפ, בדומה למדיניות הניו דיל של הנשיא פרנקלין ד. רוזוולט בעקבות השפל הגדול. במסגרת זו, יתבצעו בדיקות מוגברות ל־SARS-CoV-2, אספקה קבועה של ציוד מגן אישי, הפצת חיסון והבטחת כסף מהקונגרס לבתי ספר ובתי חולים תחת הוראת שעה לשרשרת האספקה הארצי שתתאם את הלוגיסטיקה של הייצור והפצת ציוד מגן וערכות בדיקה. ההפצה תתבצע על ידי "מועצת הבדיקה הנגיפית", בדומה גם למועצת הייצור המלחמתית של רוזוולט. ביידן גם התחייב להפעיל את חוק הייצור לצורכי ביטחון בצורה אגרסיבית יותר מטראמפ במטרה לבנות אספקה, כמו גם לגייס עד 100,000 אמריקאים ל"חיל עבודות בריאות הציבור" של עוקבי מגע כדי לסייע במעקב ומניעת התפרצויות ושרשראות הדבקה. ישנם שלושה עשר חברים במועצה המייעצת, שמונו על ידי נשיא ארצות הברית הנבחר ג'ו ביידן. שלושה מהחברים, דייוויד א' קסלר, ויווק מרת'י ומרסלה נונז-סמית', משמשים כיושבי ראש. כוח המשימה של הבית הלבן לנגיף הקורונה אתר האינטרנט הרשמי של המועצה המייעצת למגפת הקורונה סוכנויות הידיעות‏, ביידן מרכיב צוות למאבק בקורונה, טראמפ חזר למגרש הגולף, באתר וואלה, 8 בנובמבר 2020 ביידן מרכיב צוות למאבק בקורונה, טראמפ חזר למגרש הגולף, באתר וואלה, 8 בנובמבר 2020 Feuer, Will (2020-11-07). "President-elect Joe Biden to announce Covid task force on Monday". CNBC (באנגלית). נבדק ב-2020-11-08. Mercia, Dan; Zeleny, Jeff (7 בנובמבר 2020). "Biden to announce coronavirus task force as part of presidential transition". CNN. נבדק ב-9 בנובמבר 2020. {{cite news}}: (עזרה) "Biden Names 13 Health Experts To COVID-19 Transition Advisory Board". NPR.org (באנגלית). נבדק ב-2020-11-09. Goodnough, Abby; Stolberg, Sheryl Gay (15 באוקטובר 2020). "Biden's Covid Response Plan Draws From F.D.R.'s New Deal". The New York Times. נבדק ב-7 בנובמבר 2020. {{cite news}}: (עזרה) "Biden transition team unveils members of Covid-19 task force". STAT (באנגלית אמריקאית). 2020-11-09. נבדק ב-2020-11-09.
לאיוש פורייס

לאיוש פורייס (בהונגרית: Purjesz Lajos; נאג'יטוטיפוסטה, 4 בספטמבר 1881 – בודפשט, 7 בינואר 1925) היה פובליציסט, עורך עיתון יהודי-הונגרי. לאיוש פורייס נולד במשפחה יהודית. למד משפטים בבודפשט. כסטודנט הוא היה כתב בכתב העת "ההסכמה" (Egyetértés) וכבר היה בעל טור פוליטי בגיל 19. לאחר מכן הפך לכתב של "הונגריה העצמאית" (Független Magyarország). בשנים 1904 עד 1913 היה העורך האחראי של ה"הסכמה". עם מאמרי המערכת שלו, השפיע משמעותית על המדיניות של "מפלגת העצמאות וארבעים ושמונה". בשנים 1913 עד 1920 הפך פורייס לעורך הראשי של ה"עולם" (Világ). העולם שיחק תפקיד מרכזי בפיתוח התוכנית של "המפלגה הרדיקלית האזרחית" והפך לעיתון הרשמי שלה מ-1914. בנוסף לפורייס, אוסקר יאסי, גזה פלקי (מקודם:פיקסל-Füchsl), פאל איגנוטוש ואנדרה אדי היו הפובליציסטים המשמעותיים ביותר בעיתון. עורכיו היו יוז'ף ניטראי, אדן גרה (מקודם: גרינהוט-Grünhut), גזה פלקי, רז'ה רוז. אחרי מלחמת העולם הראשונה, לאיוש פורייס היה העורך הראשי של ה"עולם" בין השנים 1921 לבין 1924. בניהולו הפך העיתון של רדיקליות הבורגנית (אזרחית), לגורם בחיים הפוליטיים ההונגריים. זמן רב, עד לפירוק התאים, ערך גם את העיתון הרשמי של הבונים החופשיים ההונגרים, "המזרח והאורינט" (Kelet és az Orient). הוא נאבק למען זכות בחירה כללית ודרישות אחרות של הדמוקרטיה האזרחית. במהלך מלחמת העולם הראשונה, לאיוש פורייס היה העיתונאי האזרח הראשון שהחל להפיץ תעמולה פציפיסטית. בשנת 1918 השתתף בהקמת "המועצה הלאומית ההונגרית" (Magyar Nemzeti Tanács). הוא היה מעורב בהקמת קופת החולים וקופת האלמנות והיתומים של אגודת העיתונאים של בודפשט. בין השנים 1907–1918 הוא היה המזכיר הכללי של BÚE (אגודת העיתונאים של בודפשט). בתחילת שנת 1919 השיק עיתון בשם "עולם חדש" (Uj Világ) מגזין הנוער הרדיקלי, שפורייס הייה עורכו הראשי, מרצל בנדק היה הכתב הראשי וגזה שופקה היה העורך האחראי. המהדורה הראשונה הופיע עם כתבותיהם של מיהאי באביץ', מרצל בנדק, אלאדר שופלין, ז'יגמונד מוריץ, לאיוש ברטה וקלמן סטרוקאי. לאחר נפילת הרפובליקה הסובייטית ההונגרית פורייס נקט עמדה כנגד נקמה. לאיוש פורייס הובא למנוחת עולמים בגיל 43 בבית הקברות היהודי ברחוב קוזמה בבודפשט. דיולה קרודי: העורך הראשי (אבירי הערפל של אתמול. בקשצ'בה, 1925) ז'וז'אנה ברני: שמות תאי הבונים החופשיים שלנו עד תחילת שנת 2000 ז'וז'אנה ברני: הבנייה החופשית ההונגרית ורעיון הרפובליקה ארפאד קופאן, בונים חופשיים באוראדיה(הקישור אינו פעיל) לקסיקון יהודי הונגרי. גישה מקוונת לאיוש פורייס לקסיקון ביוגרפי הונגרי לאיוש פורייס לאיוש פורייס: הסיבה לכישלונו של ברכטולד, ניוגט 1912 מס' 17 לאסלו בורוש: הפעולה של ברכטולד, מערב 1912. מס' 18 לאיוש בירו: לזכרו - לאיוש פורייס, ניוגט 1925. מס' 2 המושב ה-17 של האספה הלאומית נערך ביום שני, 10 ביולי 1922. (הקישור אינו פעיל, 2018-11) מדיה וקבצים בנושא לאיוש פורייס בוויקישיתוף Budapest sajtófőváros A Világ című napilapot a szabadkőművesek alapították és írták hosszú előkészítés és belső viták után. Első száma 1910. március 30-án jelent meg Budapesten. 1919. április 20. és május 14. között a nevét átmenetileg Fáklyára változtatták, kiadása ezután fél évig szünetelt, majd 1919. szeptember 28–1926. április 30. között újból Világként jelent meg. Schőn István: A magyar szabadkőművesség hivatalos folyóiratai "A Budapesti Újságírók Egyesülete a boldog békeidőkben". אורכב מ-המקור ב-2007-03-09.